**Οδηγίες ελέγχου βιοκτόνων προϊόντων αρμοδιότητας Υπ.Α.Α.Τ. για το Έτος 2020**

**Α. Στοιχεία Ελέγχου:**

Συμπληρώνεται η ημερομηνία και ώρα επιτόπιου ελέγχου.

**Β. Στοιχεία Ελεγκτικής Αρχής:**

Συμπληρώνονται τα στοιχεία της ελεγκτικής αρχής, ονοματεπώνυμο των ελεγκτών βιοκτόνων προϊόντων που πραγματοποιούν τον έλεγχο καθώς και αριθμός εντολής ελέγχου.

**Γ. Στοιχεία Ελεγχόμενου Προσώπου ή Επιχείρησης**

Συμπληρώνονται αναλυτικά τα στοιχεία προσώπου ή επιχείρησης που ελέγχεται, του ατόμου που παρίσταται εκ μέρους της επιχείρησης και Α.Φ.Μ, ενώ συνιστάται η τοποθέτηση ευκρινούς σφραγίδας της επιχείρησης, εφόσον υφίσταται.

**Δ. Γενικές Διαπιστώσεις Ελέγχου**

Στο συγκεκριμένο πίνακα οι απαντήσεις είναι με ΝΑΙ/ΟΧΙ και οποιεσδήποτε λεπτομέρειες μπορούν να αναφερθούν στην τελευταία σελίδα του πρακτικού.

**Ε. Πίνακας Καταγραφής Βιοκτόνων Προϊόντων Αρμοδιότητας Υπ.Α.Α.Τ.**

Ο πίνακας συμπληρώνεται και καταγράφονται τα Βιοκτόνα της κατηγορίας που ελέγχονται την δεδομένη χρονιά. Οπωσδήποτε καταγράφονται αυτά που έχουν ευρήματα, αυτά που χρήζουν περαιτέρω διερεύνησης μετά την επιστροφή στην Υπηρεσία, αυτά από τα οποία πήραμε δείγμα κ.α.

**ΣΤ. Έλεγχος Προδιαγραφών Βιοκτόνων Προϊόντων Αρμοδιότητας Υπ.Α.Α.Τ.**

Ο πίνακα ελέγχου προδιαγραφών βιοκτόνων προϊόντων συμπληρώνεται με απαντήσεις ΝΑΙ/ΟΧΙ.

**Σημείωση:**

* Τα Βιοκτόνα των οποίων η άδεια κυκλοφορίας τους έχει ανακληθεί, θεωρούνται Βιοκτόνα χωρίς την απαραίτητη άδεια κυκλοφορίας.
* Ελέγχεται η ετικέτα να είναι σύμφωνη με τους όρους έγκρισης του βιοκτόνου, ανάλογα με το άρθρο 69 του Καν. 528/2012 (ΕΕ).
* Τα επαγγελματικής χρήσης βιοκτόνα προϊόντα διατίθενται στην αγορά μόνο από επιχειρήσεις διάθεσης ΦΠΠ (γεωπονικά καταστήματα) και χρησιμοποιούνται μόνο από συνεργεία απεντομώσεων και μυοκτονιών αδειοδοτημένα από το Υπ.Α.Α.Τ.
* Τα βιοκτόνα που απευθύνονται στο ευρύ κοινό (ερασιτεχνικής χρήσης) δεν έχουν περιορισμό στα σημεία πώλησής τους (εκτός αν αναφέρεται στην έγκριση τους), αλλά πρέπει να τοποθετούνται μακριά από τρόφιμα, καλλυντικά και φάρμακα.

**Ζ. Λήψη Εγγράφων και Δειγμάτων**

Συνιστάται η λήψη των απαραίτητων στοιχείων (παραστατικά, τιμολόγια, αποδείξεις, δείγματα, φωτογραφίες και ότι άλλο θεωρηθεί χρήσιμο), όπου είναι δυνατό.

**Η. Συμπεράσματα Επιτόπιου Ελέγχου**

Επιλέγεται το ανάλογο πεδίο. Γενικές παρατηρήσεις όσον αφορά τον έλεγχο καθώς και ειδικές παρατηρήσεις ιδιαίτερα για τις περιπτώσεις που υπάρχουν ευρήματα με αναφορά στο αντίστοιχο πεδίο μπορούν να αναπτυχθούν στον ελεύθερο χώρο του πρακτικού ή/και σε συμπληρωματικές σελίδες.

**Γενικές Σημείωσεις:**

* Το Π.Δ 205/2001, «Έγκριση Διάθεση στην Αγορά και Έλεγχος Βιοκτόνων Προϊόντων, σε συμμόρφωση προς την Οδηγία 98/8/ΕΚ του Ευρωπαϊκού Κοινοβουλίου και του Συμβουλίου» **ΕΧΕΙ ΚΑΤΑΡΓΗΘΕΙ** με τον ν. 4441/2016 (Α΄227).
* Τα εγκεκριμένα βιοκτόνα προϊόντα ελέγχονται ανάλογα με την έγκριση που τους έχει δοθεί.
* Για τα μη εγκεκριμένα βιοκτόνα προϊόντα εφαρμόζεται η ΚΥΑ 4616/52519 (Β’1367/2016).